Юрий Ильич Харламов Луганск ҡалаһында 1936 йылдың 21 июнендә тыуа. Уның атаһы мәктәп директоры, ә әсәһеxa0— уҡытыусы. Мәктәпте тамамлағас, Ю. Харламов ике йыл буйы Совет Армияһында хеҙмәт итә. «Патриот Родины» хәрби гәзитендә шиғырҙарын нәшер иттерә. 1958 йылда Дондағы Ростовҡа күсә. Ростовта ул туҡыу фабрикаһында машиналар көйләүсе, «Красный Дон» заводында режиссёр ярҙамсыһы һәм Ростов телевидениеһында кино төркөмө етәксеһе булып эшләй, ҡала комсомол комитетының Йәш яҙыусылары клубында шөғөлләнә. Ижад иткән әҫәрҙәрен өлкә гәзиттәрендә, «Дон» журналында, Ростов китап нәшриәтендә баҫтырып сығара. 1966 йылда Ростов нәшриәтендә уның «Да будет день» тигән беренсе китабы нәшер ителә.